Željeznica (pritoka Bosne)
<s>Željeznica je rijeka u središnjoj Bosni i Hercegovini, pritoka rijeke Bosne.</s>

<s>Nastaje od Godinjskog i Hrasničkog potoka.</s><s>Oba potoka izviru u podnožju planine Treskavice i spajaju se kod naselja Turovi, općina Trnovo.</s><s>Ušće Željeznice u rijeku Bosnu se nalazi u Sastavcima, na zapadu Sarajevskog polja.</s><s>Dužina rijeke je 26,9 km.</s>

<s>Njene pritoke su:
 Crna Rijeka koja izvire ispod obronaka Jahorine i Trebevića, a u Željeznicu se ulijeva kod Trnova 
 Rijeka Bijela koja je desna pritoka rijeke Željeznice, izvire ispod obronaka Jahorine i Trebevića, a u Željeznicu se ulijeva kod naselja Kijevo. 
 butmirska Tilava (Kasindolska rijeka) 
 hrasnička Večerica.</s>

<s>Najatraktivnije mjesto u kanjonu Željeznice su Kazani.</s><s>Na ovom lokalitetu voda je dugim nizom godina, jakim kretanjem i materijalom koji nosi, izdubila u svom dnu, u stjenovitoj podlozi, okrugla udubljenja, kazane – lonce, te se ima utisak kao da na tim mjestima voda ključa.</s><s>Kazani su duboki od pola do jednog metra, promjera 30 do 70 centimetara, i često se susreću u koritu rijeke.</s><s>Ovaj vrijedan prirodni fenomen ujedno predstavlja značajnu turističku atrakciju.</s>

<s>Željeznica čitavim svojim tokom protiče kroz najnaseljeniju i najindustraliziraniju regiju Bosne i Hercegovine – Sarajevsku regiju.</s><s>Zbog toga, a i zbog izostanka brige o okolišu, rijeka je jedna od najzagađenijih rijeka u zemlji.</s><s>Na Željeznici je napravljeno vještačko jezero za potrebe hidro-elektrane s instaliranom snagom od 6,5 MW, u selu Bogatići.</s><s>Puštena je u pogon 1947 god.</s>

<s>Ribolov  
Rijeka Željeznica je od 70-ih do početka 90-ih godina bila bogata ribom i u njoj je bilo moguće uhvatiti: mladicu, potočnu pastrmku, lipljena, kljena, mrenu, škobalja.</s><s>Danas su te vrste ribe gotovo nestale u Željeznici.</s><s>Neadekvatnim postojećim zakonom o ribolovu te nemarom takozvanih ribolovaca prema ribljem fondu rijeke, doveli su do nestanka mladice, i istrebljenju potočne pastrmke i lipljena.</s><s>Rijeka Željeznica ima terene pogodne za upražnjavanje svih tehnika ribolova.</s><s>Po proporcijama i obliku rijeke najuspješnije se lovi na varalice i udicom na plovak (na dozvoljene vrste riba tom tehnikom).</s><s>Također ima i dosta dijelova rijeke koji su idealni za mušičarenje.</s>

<s>Vanjski linkovi</s>

<s>Rijeke u Bosni i Hercegovini
Ilidža</s>

